મોડાસા : અરવલ્લી જિલ્લા એલસીબી પીઆઈ એન.કે.રબારી અને પીએસઆઈ કે.એસ.સીસોદીયા જુદી જુદી ટીમો પાડી અંતરીયાળ માર્ગો પર ચેકીંગમાં હતા તે દરમિયાન ભિલોડા તાલુકાના બાવળીયા ગામની સીમમાં વાહનોનું ચેકીંગ કરી રહ્યા હતા. ચેકીંગ સમયે ઝાંઝરી બોર્ડર તરફથી મહિન્દ્રા કંપનીની કમાન્ડર જીપ નં.જી.જે.૧૪.ઈ.૦૦૫૭ આવી રહી હતી. પોલીસે જીપને રોકતાં ચાલક જીપ છોડી અંધારાનો લાભ લઈ ફરાર થઈ ગયો હતો. પોલીસે જીપની તલાશી લેતાં તેમાંથી ભારતીય બનાવટનો ઈંગ્લીશ દારૂ બોટલ, ક્વાટરીયા તથા બીયરની જુદી જુદી બ્રાન્ડની કુલ પેટી નંગ ૬૩ જેની કિંમત ૩,૨૪,૦૦૦નો મળી આવ્યો હતો. જ્યારે કમાન્ડર જીપ જેની કિંમત ૩,૦૦,૦૦૦ મળી પોલીસે કુલ ૬,૨૪,૦૦૦નો મુદ્દામાલ કબ્જે લઈ ફરાર ચાલકને શોધવા ચક્રો ગતિમાન કરી કાયદેસરની કાર્યવાહી હાથ ધરી છે.